Des Schmerber-Kreiz ist a Hoizpfost'n auf an viaseitat'n Staasock'l, duach Baundeis'n g'hoit'n, mit ana Latern und an Kruzifix aus Gusseis'n, auf dem da Christus ois Kind doag'stöit is. De Inschrift haaßt: „Schmerber-Kreuz Errichtet von Herrn F. Köppler für glückliche Rettung“. Auf'n Baundeis'n is a Radlkreiz zum sehg'n, a Blumanhoida, aa'r aus Eis'n, is unta da Inschrift'ntåfe montiat. Da Hoizpfost'n håt a Blechdachl ois Wedaschutz.